Muqrin ibn Abdulaziz as-Saud
Muqrin bin Abdulaziz Al Saud (arabcha: مقرن بن عبدالعزيز آل سعود) – Saudiya Arabistoni siyosatchisi, biznesmen va sobiq harbiy uchuvchi. Oʻgay akasi Qirol Salmon hukmronligining dastlabki uch oyi davomida, 2015-yil yanvaridan apreligacha qisqa muddat Saudiya Arabistoni valiahd shahzodasi boʻlgan. U podshoh Abdulazizning 35-oʻgʻli boʻlib, uning yamanlik kanizagi Barakadan tugʻilgan. 1994-yilda Abdulazizning 36-oʻgʻli Hamud vafot etganidan beri Muqrin shohning omon qolgan eng kichik oʻgʻli boʻldi. Shahzoda Muqrin 2005-yildan 2012-yilgacha Muhobarat bosh direktori lavozimida ishlagan. 2012-yil iyul oyida qirol Abdullohning maslahatchisi va vazir darajasidagi maxsus elchi etib tayinlangan. 2014-yil 27-martda valiahd shahzodaning oʻrinbosari etib tayinlandi. 2015-yil 23-yanvarda qirol Abdulloh vafoti va Salmon taxtga oʻtishi bilan Muqrin valiahd shahzoda va bosh vazirning birinchi oʻrinbosari boʻldi. Oradan uch oy oʻtib, 2015-yil 29-aprelda qirol Salmon Muqrinni ishdan boʻshatib, uning oʻrniga jiyani Muhammad ibn Naifni tayinladi.